text: Mette Bock i folketingets præsidium
  02 juli 2015 kl. 08.51
  Ved folketingsvalget 2015 fik Liberal Alliance fire ekstra mandater og er dermed folketingets fjerdestørste parti - det udløser en plads i præsidiet, som går til Mette Bock fra Horsens.
  Ordførerskaberne i Liberal Alliance er netop blevet fordelt blandt medlemmerne af partiets nye folketingsgruppe.
  Mette Bock fik opgaven at repræsentere partiet i præsidiet, som Liberal Alliance for første gang har et sæde i. Folketingets fem største partier får hver et sæde, og Liberal Alliance er med 13 mandater det fjerdestørste.
  - Det er rigtigt spændende. Vi skal på skift lede folketingets møder og generelt være med til at udvikle folkestyret, siger Mette Bock til TV SYD.
  Det bliver Liberal Alliances finansordfører, Ole Birk Olesen, der sætter sig på den magtfulde formandspost for Folketingets Finansudvalg, som partiet har tilkæmpet sig.
  Partiets to valgte i Sydjyllands Storkreds har fået følgende ordførerskaber:
  Mette Bock:Gruppesekretær, præsidiemedlem, udenrigsordfører, landbrugsordfører, medieordfører og kirkeordfører.Henrik Dahl:Uddannelses- og forskningsordfører, landdistriktsordfører, afbureaukratiseringsordfører og næstformand for Uddannelses- og forskningsudvalget.De to valgt i Østjyllands Storkreds har fået følgende ordførerskaber:Ole Birk Olesen:Formand for Finansudvalget, finansordfører og boligordførerCarsten Bach:Miljøordfører og grønlandsordfører
  
  